tomron87/hebrew-wikipedia-sentences-corpus huggingface dataset:
נעשו ניסיונות להציל את החדקן באמצעות רבייה בשבי אך נלכדו רק 6 נקבות שנפטרו בשבי עד 2002. ב-2007 נלכד עוד דג זכר ששוחר בריא לנהר אלבמה.
מספר פרטים ידועים ששרדו לפי דגימות מים שנלקטו ב-2014. מאז הוחלט להפוך את הנהר לאזור שימור לחדקן ולייצר שינויים במעבורות והסכרים שבו.
סקפירינכוס (שם מדעי: Scaphirhynchus) הוא סוג של דגי גרם ממשפחת החדקניים, החי רק במקווי מים מתוקים באמריקה הצפונית.
סוג זה כולל שלושה מינים שהם מהקטנים במשפחה.
מיני הסוג בעלי חוטם מוארך ומחודד יחסית עם בינים ארוכים ובולטים.
הזנבות שלהם קצרים אך בעלי אונות גבוהות וגופם מוארך ובנוי מעצמות סחוסיות.
הם אוכלים מזון מהקרקעית הכולל דגים קטנים, רכיכות, חרקי מים ותולעים.
כל מיני הסוג נמצאים בסכנת הכחדה והמין סקפירינכוס סוטקוסי מצוי בסכנה קריטית.
סקסייוומאן (בקצ'ואה: Sacsayhuamán) הוא חורבות מבצר בפאתיה הצפוניים של העיר קוסקו בפרו, הבירה ההיסטורית של אימפריית האינקה.
המתחם נבנה על ידי האינקה במאה ה-15, בעיקר תחת הקיסר פאצ'אקוטי ויורשיו.
הם בנו קירות בבנייה יבשה הבנויים מאבנים ענקיות.
העובדים סיתתו בזהירות את הסלעים כדי להתאים אותם זה לזה בחוזקה ללא טיט.
האתר נמצא בגובה של 3,701 מטרים.
בשנת 1983 הוגדרו העיר קוסקו וסקסייוומאן יחד כאתרים ברשימת המורשת העולמית של אונסק"ו.
המבצר שוכן על גבעה תלולה המשקיפה על העיר, כ-3 קילומטרים ממרכז העיר.
מהמתחם המבוצר נשקף נוף רחב של העמק מדרום-מזרח.
מחקרים ארכאולוגיים של אוספים של כלי חרס מפני השטח של סקסייוומאן מצביעים על כך שהיישוב המוקדם ביותר של ראש הגבעה מתוארך לערך בשנת 900 לספירה.
לפי ההיסטוריה בעל פה של האינקה, טופאק אינקה יופאנקי:
במהלך המאה ה-15 התרחבה אימפריית האינקה אל יישוב זה.
במקום נבנו קירות בבנייה יבשה של אבנים ענקיות.
הכרוניקן הספרדי בן המאה ה-16 כתב ב-1553: "המבצר החל בימי פאצ'אקוטי; בנו טופה אינקה ואיינה קאפאק וואסקאר [מת 1532] הוסיפו לו רבות".
סייסה כותב על הבנייה שפאצ'אקוטי "הורה על 20,000 איש שנשלחו מהפרובינציות" וכי "4,000 מהם חצבו וסיתתו את האבנים; 6,000 סחבו אותן בכבלים גדולים של עור וקנבס; האחרים חפרו את החפירה והניחו את היסודות, בעוד שאחרים ניסרו מוטות וקורות עבור העצים." משערים שבניית המבצר ארכה כ-50 שנה.
לאחר המארב לאטוואלפה במהלך הכיבוש הספרדי של אימפריית האינקה שלח פרנסיסקו פיסארו את מרטין בואנו (Martin Bueno) ושני ספרדים נוספים לסייע בהעברת זהב וכסף ממקדש קוריקנצ'ה בקוסקו לקחאמרקה, שם התבססו הספרדים.
הם מצאו שמקדש השמש "מכוסה בלוחות זהב", שהספרדים הורו כביכול להסירו כתשלום עבור הכופר של אטוואלפה.
שבע מאות לוחות הוסרו ונוספו למאתיים מטענים של זהב שהועברו בחזרה לקחאמרקה.
לאחר שפרנסיסקו פיסארו הגיע סוף סוף לקוסקו, תיאר את מה שהם מצאו:
פדרו פיסארו תיאר בפירוט חדרי אחסון שהיו בתוך המתחם ומלאים בציוד צבאי.
הרחבה הגדולה, המסוגלת להכיל אלפי אנשים, תוכננה לפעילויות טקסיות משותפות.
ייתכן שכמה מהמבנים הגדולים באתר שימשו גם במהלך טקסים.
מערכת יחסים דומה לזו שבין קוסקו לסקסייוומאן שוכפלה על ידי האינקה במושבה הרחוקה שבה התפתחה סנטיאגו דה צ'ילה.
מבצר האינקה שם, המכונה צ'נה (Chena), קדם לעיר הקולוניאלית הספרדית.
זה היה אתר פולחן טקסי הידוע בשם ואקה דה צ'נה (Huaca de Chena).
האזור הידוע ביותר של סקסייוומאן כולל את הכיכר הגדולה שלו ואת שלושת קירות הטרסה המסיביים הסמוכים לה.
האבנים המשמשות לבניית טרסות אלו הן מהגדולות בהן נעשה שימוש בכל בניין באמריקה הקדם-היספנית.
הם מציגים דיוק חיתוך והתאמה שאין שני לו ביבשת אמריקה.
האבנים צמודות כל כך קרוב שלא ניתן לדחוק פיסת נייר אחת בין רבות מהאבנים.
משערים שדיוק זה, בשילוב הפינות המעוגלות של גושי האבן, מגוון הצורות המשתלבות ביניהם והאופן שבו הקירות נוטים פנימה, הם שסייעו לחורבות לשרוד רעידות אדמה הרסניות בקוסקו.
הארוך מבין שלושת הקירות הוא כ-400 מטר.
נפח כל האבנים המשוער הוא למעלה מ-6,000 מטרים מעוקבים.
ממדיו של גוש האנדזיט הגדול ביותר הם גובה 9 מטרים, רוחב 5 מטרים ועומק 4 מטרים ומשקלו מעל ל-200 טון.
בעקבות המצור על קוסקו (1536–1537), החלו הספרדים להשתמש בסקסייוומאן כמקור לאבנים לבניית קוסקו הספרדית; תוך כמה שנים הם פירקו והרסו חלק גדול מהמתחם.
האתר נהרס גוש אחר גוש כדי לנצל חומרים שבעזרתם ניתן לבנות את המבנים הממשלתיים והדתיים הספרדיים החדשים של העיר הקולוניאלית, כמו גם את בתי הספרדים העשירים ביותר.
במילותיו של הכרוניקן ממוצא אינקה-ספרדי אינקה גרסילאסו דה לה וגה: "כדי לחסוך לעצמם את ההוצאות, המאמץ והעיכוב שבהם עיבדו האינדיאנים את האבן, הם פירקו את כל האבנים המסותתות מהחומות.
אכן אין בעיר בית שלא נעשה בו שימוש מאבנים אלו, או לפחות בבתים שבנו הספרדים."
כיום נותרו במקום רק האבנים שהיו גדולות מכדי להזיז אותן בקלות.
ב-13 במרץ 2008 גילו ארכאולוגים חורבות נוספות בהקף של סקסייוומאן.
התאוריה היא שהאתר נבנה לראשונה בתקופת שקדמה לאינקה.
אף על פי שהאתר נראה כטקסי באופיו, התפקיד המדויק אינו ידוע.
חלקים מהאתר נפגעו בינואר 2010 בתקופות של גשם כבד באזור.
הפרואנים ממשיכים לחגוג את אינטי ריימי, פסטיבל האינקה השנתי של נקודת ההיפוך החורפית הדרומית והשנה החדשה.
הוא נערך ליד סקסייוומאן ב-24 ביוני.
פסטיבל חשוב נוסף הוא , הנערך שם מדי שנה ביום ראשון השלישי של חודש ספטמבר.
תושבים מקוסקו משתמשים ברחבה הגדולה בין כותלי המתחם לריצה, טאי צ'י ופעילויות אתלטיות אחרות.
סקפיטס (שם מדעי: Scaphites) הוא סוג של רכיכה נכחדת מקבוצת האמוניטים שהייתה נפוצה בימים במשך הקרטיקון שלפני 105 עד 66 מיליון שנה מזמננו, עד להכחדת הקרטיקון.
המאובנים שלו התגלו ברחבי העולם, רבים מהם סביב הים הפנימי המערבי ששרר באמריקה הצפונית של הקרטיקון.
מאובנים נוספים התגלו ברחבי אירופה, גרינלנד, אוסטרליה, אנטארקטיקה, הודו, מדגסקר, דרום אפריקה ועוד, כאשר מינים שונים היו אנדמיים לאזורים קטנים.
אמוניט זה היה בעל קונכייה חלולה דמוית-סירה באורך של 8 ס"מ בקירוב שפנתה כלפי מעלה והייתה בעלת קצה ספירלה מוגבהת שבסופה חלל דחוס, בו נמצא מרכז היצור.
לא נמצאו שרידים רכים שלו אך ייתכן שאלה דמו לאלה של שאר סילוניות והיה בעל 6 זרועות חזקות ומקור קרני חזק ששימש לכתישת טרף.
הקונכייה יכלה לסייע ליצור לנוע ולשייט אף שייתכן שהיה גם חי כפלנקטון.
ייתכן שהוא גם התאים עצמו לחיים במצולות.
מבנהו דמה מאוד לסוג נוסטוצרס.
סקפנורינכוס (שם מדעי: Scapanorhynchus; מיוונית: "חוטם את חפירה") הוא סוג נכחד של כריש מהמשפחה כרישי גובלין, אשר חי בין הקרטיקון למיוקן.
הסוג תואר ב-1889 בידי החוקר האנגלי ארתור סמית' וודוורד (Arthur Smith Woodward) וממנו ידועים ארבעה מינים.
מאובניו הזכירו בצורתם את כריש הגובלין המודרני והוא הגיע לאורך של 65 ס"מ עד שלושה מטרים, בדומה למין ששרד, ואלה כללו חוטם מוארך דמוי-חרטום ובעל צורות של שיניים עבות מותאמות למעיכת טרף שהגיעו לאורך של עד שבעה ס"מ.
חלק מהחוקרים חולקים על כך שהשתייך למשפחה של כרישי הגובלין ורואים בו קרוב עתיק יותר של כרישי החול במשפחה עצמאית של דמויי-עמלץ.
סקפאטי באסקט (באיטלקית: Scafati Basket), הידועה גם כג'יבובה סקפאטי (Givova Scafati) מטעמי חסות מסחרית, היא קבוצת כדורסל איטלקית מסקפאטי , קמפניה, המשחקת בליגת העל האיטלקית בכדורסל.
סקפאטי באסקט הוקמה ב-1949 בשם "סילביו פליקו" על ידי קבוצת סטודנטים.
ב-1955 התמזגה הקבוצה עם מועדון סבויה ליצירת Scafatese Basket, ששמה שונה ל-Centro Sportivo Scafatese בשנת 1969. הקבוצה שיחקה בסרייה ג' וד' החובבניות עד לתחילת שנות ה-90 של המאה ה-20, אז, תחת נשיאותו של אנילו לונגוברדי, החלה לטפס במעלה פירמידת הליגות, וב-2006 עלתה לראשונה לסרייה א'.
ב-2008, לאחר שנתיים בליגה הראשונה, ירדה סקפאטי לליגת המשנה, אך ב-2022, לאחר ניצחון בגמר על פלקנסטרו קאנטו, חזרה הקבוצה לסרייה א' לאחר 14 שנים.
הקבוצה משחקת את משחקי הבית שלה בפאלאמנגאנו (שקרוי על שם מאמן הקבוצה בעבר מאסימו מאנגאנו), שמכיל 3,700 מושבים.
סמל הקבוצה מציג את האותיות S ו-B בצהוב ואת שנת ייסוד הקבוצה, 1969, בלבן, על רקע כחול.
המנון הקבוצה הוא Nel blu dipinto di blu מאת דומניקו מודוניו, וצבעיה הם כחול וצהוב.
סקסיזם תעסוקתי הוא תופעה של אפליה על סמך מין של אדם המתרחשת במקום עבודה.
תאוריית התפקידים החברתיים היא התאוריה המקובלת למתן הסבר לתופעה.
התאוריה בוחנת את ההסבר על הסטריאוטיפים המגדריים בשוק העבודה.
בראי ההיסטוריה, מקומן של הנשים היה בבית, בעוד שהגברים יצאו לעבוד בשביל לפרנס את המשפחה.
כתוצאה מחלוקה זו נוצרו ציפיות מסוימות הן מגברים והן מנשים, מבחינת חברה ותעסוקה.
ציפיות אלו, בתורן, הולידו סטריאוטיפים מגדריים הממלאים תפקיד בהיווצרות של סקסיזם במקום העבודה.
ישנם שלושה דפוסים נפוצים הקשורים לתאוריית התפקידים החברתיים, שעשויים להסביר את הקשר בין תאוריית התפקידים לבין סקסיזם תעסוקתי:
נשים נוטות לקחת על עצמן יותר משימות הקשורות למשק בית
לנשים ולגברים יש לרוב תפקידים תעסוקתיים שונים; וכן קיימים ביניהם פערי שכר
מבחינה מקצועית, נשים נמצאות לעיתים קרובות במעמד נמוך יותר
דוגמה מוחשית לתאוריית התפקידים היא מודל ערך הציפייה.
מודל זה מתאר כיצד ציפיות עשויות להיות קשורות לאפליה מגדרית במקצועות שונים.
לדוגמה, בחברה הכללית מצופה מנשים להצליח יותר בתחומים הקשורים לבריאות בעוד שמגברים מצופה להצליח יותר בתחומים הקשורים למדע.
הציפייה עשויה ליצור אפליית גברים במקצועות הקשורים לתחומי הבריאות, ואפליית נשים בתחומים הקשורים למדע.
השפעות של תורת התפקידים החברתיים
לאורך ההיסטוריה, בשנים שקדמו למלחמת העולם השנייה, נשים נמצאו בדרך כלל בבית, וביצעו מלאכות הקשורות למשק הבית כמו בישול, ניקיון וטיפול בילדים.
עם זאת, מאז מלחמת העולם השנייה, תפקידן המגדרי של נשים השתנה והן החלו לבצע עבודות שעד אז היו מבוצעות על ידי גברים, כגון הצטרפות לשירות צבאי, מכונאות ונהיגה במשאיות.
עד לאותה התקופה, העיסוקים המקוריים בהם השתתפו נשים נחשבו לעיסוקים "נשיים" על פי תאוריית התפקידים החברתיים, אך בתקופה שבה התבצע השינוי, הנשים החלו להביע התנגדות להגדרה באמצעות ביצוע פעולות שהיו "יוצאות דופן" בעבורן.
למרות הניסיונות לצימצום הפער בין נשים לגברים במקום העבודה, נשים עדיין מתמודדות עם בעיות הנובעות מסטריאוטיפים הטבועים בחברה.
לעיתים קיימת אפליית נשים על סמך סטריאוטיפים הקשורים למגדר, גם בצורה שאינה מכוונת.
החוקרת טיינה ליקי טוענת שקשה להסיר סטריאוטיפים הנוגעים למקצועות נשיים, מכיוון שלמרות השינוי בהכשרה לעבודה, אנשים עדיין מאמצים מחשבות סטריאוטיפיות.
סטריאוטיפים רבים מוטמעים באדם דרך הסביבה, מה שמקשה על העלמתם.
בשוק העבודה, נשים מתקדמות לתפקידי ניהול רק לעיתים רחוקות יחסית.
הגורמים לכך הם פעמים רבות גורמים מגדריים.
בגלל הסטריאוטיפ שגברים הם חזקים ומסוגלים להתמודד עם הרגשות שלהם בצורה טובה יותר מאשר נשים, הם נתפסים כבעלי תפקיד מכריע יותר בשוק העבודה.
אחד מהגורמים לכך שנשים מתקשות להתקדם בתפקידים הניהוליים הוא הקושי לאפשר לאישה לנהל גבר.
בנוסף, אישה הנמצאת בתפקיד זהה לגבר עשויה לקבל יחס שונה מהסביבה מזה שיקבל הגבר.
הרעיון של תפקידים מגדריים הוביל לתגובות שונות אצל נשים גם בחברה המודרנית.
נשים נלחמות נגד ההבניה המגדרית ונגד הסטריאוטיפ שקובע כי נשים יכולות להצליח רק בתחומים מסוימים.
קיימת תנועה פמיניסטית המתמקדת באי-שוויון של נשים בהיבטים שונים של החברה, כולל היחס לנשים במקצועות המבוססים על תפקידי מגדר.
פמיניסטיות פעלו להשגת שוויון בין גברים לנשים ולהסיר את תאוריית התפקידים החברתיים והנחות סטריאוטיפיות נוספות, כדי להבטיח שלנשים תהיה יכולת לממש את הזכויות הבסיסיות שלהן, על ידי מתן אפשרות שווה למימוש עצמי.
הציפייה מנשים להתנהג בצורה מסוימת עשויה לעורר גם סקסיזם במקום העבודה.
באופן סטריאוטיפי, הציפייה מנשים היא להיות אדיבות ומפרגנות, חברותיות וצנועות, ולא להפגין כעס.
בהתאם לכך, אישה המביעה רגש שלא עולה בקנה אחד עם הציפיות החברתיות לגבי התנהגות מותאמת מגדרית, עלולה להתקשות להתקדם במקום העבודה, וכתוצאה מכך לקבל שכר נמוך יותר.
מחקר משנת 2008 מצא שגברים שהביעו כעס במקום העבודה התקדמו בסולם הניהולי לעומת נשים שהביעו כעס, ללא קשר לתפקידן בפועל בחברה.
בנוסף, כשנשים מפגינות כעס במקום העבודה, נהוג להניח שהכעס שלהן נובע מגורם פנימי שמשפיע עליהן, ולא מסיבה חיצונית.
היחס להבעת כעס נמצא פעמים רבות ביחס ישר לתדמית של האדם במקום העבודה.
אנשים שההנחה הסטריאוטיפית לגביהם היא שהם ראויים למעמד גבוה יותר זוכים לרשמים חיוביים יותר לאחר הפגנת כעס.
מחקר משנת 2007 מצא שעובדות בתפקיד זוטר הפגינו כעס כלפי עובדים בכירים מהן בתדירות נמוכה בהרבה מאשר כלפי גברים בתפקיד מקביל.
הדבר מצביע על כך שהנורמות הסטריאוטיפיות הקשורות להפגנת כעס באות לידי ביטוי גם במקום העבודה.
רוב מקרי המוות התעסוקתי מתרחשים בקרב גברים.
מחקר שנערך בארצות הברית מצא כי ב-93% ממקרי המוות בעבודה היו מעורבים גברים, עם שיעור תמותה גבוה פי 11 בערך מאשר נשים.
הענפים עם שיעורי התמותה הגבוהים ביותר הם כרייה, חקלאות, ייעור, דיג ובנייה, שבכולם מועסקים יותר גברים מנשים.
בקרב חיילים בצבא, גברים מהווים מעל ל-90% ממקרי המוות.
חקיקה נגד אפליה בעבודה אוסרת סקסיזם תעסוקתי.
בישראל עוסקים בכך שני חוקים: חוק שוויון ההזדמנויות בעבודה וחוק שכר שווה לעובדת ולעובד.
הסקסיזם התעסוקתי נעשה ממוסד בארצות הברית כיום מאז שבמקור, בעיקר במאה ה-20, נשים החלו להיות מועסקות בעבודה על ידי גברים, והן קיבלו שכר של עד שני שלישים מהכנסה של גברים.
מאז, הדבר נחשב ל"עסק טוב" להעסיק נשים שיכולות לבצע עבודה זהה לזו של גברים, ובכל זאת לתת להן שכר נמוך יותר.
ארגונים כמו האיגוד האמריקאי לחירויות האזרח וארגון נשים לאומי הוקמו כדי להילחם נגד האפליה הזו, דבר שהוביל ליצירת חוקים פורצי דרך כמו .
עם זאת, זיהוי של אפליה מינית במקום העבודה (על רקע משפטי) נטען כקשה ביותר לזיהוי על ידי האדם הממוצע ואף קשה יותר להוכחה בבית המשפט.
דוגמה לתביעה מוצלחת בנוגע לסקסיזם היא פרייס ווטרהאוס נגד הופקינס בבית המשפט העליון בארצות הברית.
אן הופקינס, מנהלת בכירה בחברת פרייס ווטרהאוס, תבעה את מעסיקה בטענה כי לא קידמו אותה לשותפות לא בגלל היכולות שלה - שהיו ללא ספק מרשימות - אלא מכיוון ששותפים מסוימים טענו שהיא לא התנהגה באופן מספיק נשי.
בית המשפט העליון פסק לטובת הופקינס, וכשהדיון ירד בחזרה לערכאה הנמוכה יותר, בית המשפט הורה למעסיקה להכניס אותה לשותפות ולהחזיר לה את שכרה שאבד במהלך ניהול המשפט.
במקרה אחר שהגיע אל בית המשפט העליון, לדבטר נגד Goodyear Tire & Rubber Co , נפסק לטובת התובעת לילי לדבטר - שנפסקו לה פיצויים בגין מספר שנים שקיבלה בהן שכר נמוך באופן לא פרופורציונלי בהשוואה לעמיתיה הגברים, אך ההחלטה התבטלה מכיוון שהיא התעכבה יותר מדי זמן לפני שהגישה תביעה.
לאחר ההחלטה בית המשפט ציטט נימוק ש"החוק הפדרלי קובע ש'עובדים חייבים להגיש את תלונותיהם על אפליה תוך 180 יום מהאירוע'".
השופטת רות ביידר גינסבורג, שהייתה בדעת מיעוט נגד ההחלטה, טענה שהטענה בלתי סבירה בהתחשב בכך שלעיתים קרובות אין לנשים סיבה לחשוד שישנה אפליה עד שהיא מתפתחת ברמה ניכרת.
בפסק דין מושקוביץ נגד דיזנגוף, פסק בית הדין האזורי לעבודה בחיפה פיצוי של כ-50,000 ש"ח לעורכת דין על כך שהייתה אפליה בתהליך הקבלה שלה לעבודה אשר גרמה לכך שלא קיבלה את המשרה.
בפסק דין גורן נגד הום סנטראורית גורן תבעה את הום סנטר על כך שהיא קיבלה פחות שכר מאשר עובד שעבד בתנאים זהים לשלה.
בית המשפט העליון פסק כי יש במקרה זה אפליה אסורה ועבירה על חוק שכר שווה לעובדת ולעובד, וקבע כי יש לשלם לעובדת את ההפרש.
ג'ניי נירה וירי , הידועה בשם הבמה סקסי רד (Sexyy Red), היא ראפרית אמריקאית.
ג'אנה נירה וירי נולדה וגדלה בסנט לואיס שבמיזורי.
וירי התחילה לעסוק בראפ אחרי שכתבה דיס שהופנה כלפי חבר שבגד בה.
שם הבמה "סקסי רד" בא מחבריה שהעניקו לה את הכינוי "רד" (Red) בשל שיערה הצבוע באדום, ומטרתה למשיכה מינית.
היא הוסיפה "y" נוסף כדי להבדיל את עצמה מאישיות אינסטגרם בעלת שם הומופוני.
רד הוציאה את השיר הראשון שלה "Ah Thousand Jugs" בשנת 2018. בשנת 2021, היא הוציאה את מיקסטייפ הבכורה שלה Ghetto Superstar.
בינואר 2023, היא הוציאה את "Pound Town" עם טיי קית', שהפך מאוחר יותר לוויראלי ברשתות החברתיות.
באפריל, היא הופיעה ברמיקס של "Slut Me Out" של NLE צ'ופה.
במאי באותה שנה, היא הוציאה את "Pound Town 2" עם ניקי מינאז', שהפך לכניסה הראשונה שלה בבילבורד הוט 100. ביוני, היא הוציאה את המיקסטייפ Hood Hottest Princess.
באוגוסט 2023, רד הצטרפה לדרייק בסיבוב ההופעות שלו "It's All a Blur Tour" כמופע פותח, לאחר שהופיעה כאורחת בהופעות קודמות.[11] היא השתתפה יחד עם סיזה בסינגל שלו "Rich Baby Daddy", הסינגל השלישי מאלבומו השמיני של דרייק, For All the Dogs.
ב-28 במאי 2024 הופיעה רד ב-WWE NXT שם הציגה את אליפות צפון אמריקה החדשה לנשים של NXT.
כמו כן, נחשף שהיא תארח את אירוע ה-Battleground.
ב-24 בינואר 2025 ברונו מארס וסקסי רד הוציאו את הסינגל "Fat Juicy & Wet".
בנה הראשון של רד נולד ב-2020. ב-5 בפברואר 2024, ילדה בשנית והצילומים שלה בחדר הלידה היו מרכז הווידאו קליפ של דרייק ל-"Rich Baby Daddy", שפורסם תשעה ימים לאחר מכן.
באוגוסט 2023, חשפה רד בפודקאסט כי הייתה קורבן לאונס.
פרסשנהקטגוריהעבורתוצאהמקורפרס המוזיקה האמריקאית2025זמרת היפ-הופ אהובהסקסי רדשיר היפ-הופ אהוב"Whatchu Kno About Me"פרס הווידאו קליפים של MTV2024שיתוף הפעולה הטוב ביותר"Rich Baby Daddy" (דרייק בהשתתפות סקסי רד וסיזה)ההיפ הופ הטוב ביותר2025"Whatchu Kno About Me" (עם גלורילה)פרס ה-BET2025שיתוף הפעולה הטוב ביותר"Sticky"זמרת ההיפ הופ הטובה ביותרסקסי רד
סקר אנרגיה הוא מבדק פנימי המבוצע במוסד במטרה לבחון את השימוש באנרגיה במוסד ואת המערכות המרכזיות הצורכות חשמל או בדלקים.
המטרה המרכזית בסקר האנרגיה היא התייעלות באנרגיה והפחתת טביעת הרגל הפחמנית.
מטרות נפוצות נוספות הן מציאת פוטנציאל להקמת מערכות לייצור אנרגיה מתחדשת, כגון פאנלים פוטו-וולטאים או תחנת קוגנרציה, פריסת עמדות טעינה לרכב חשמלי, ניתוח ובחינת משטרי ההפעלה, הבקרה והמנייה של הציוד במפעל, וביצוע בדיקות הנדסיות לציוד מרכזי כגון מערכות מיזוג.
סקרי אנרגיה מבוצעים לרוב במפעלים, בנייניי משרדים ורשויות מקומיות, ולעיתים בבתים פרטיים ועסקים קטנים.
מרכזו של סקר אנרגיה היא תוכנית פעולה, המפרטת איזה פעולות יכול לבצע המוסד על מנת לחסוך בכסף ולהקטין את טביעת הרגל הפחמנית שלו.
על מנת לבנות את תוכנית פעולה זו, מבצע סוקר האנרגיה את הבחינה המעמיקה למוסד, אשר מהווה את הסקר.
רוב סקרי האנרגיה כוללים תהליכים שונים, שהמרכזיים בהם הם ניתוח נתוני צריכה מהשנים האחרונות וביצוע בדיקות לצרכני האנרגיה המרכזיים במוסד.
בישראל קיימת רגולציה המחייבת צרכנים גדולים לבצע סקר אנרגיה באופן תדיר.
הסקר מחייב עבור כל מוסד שצריכתו גבוהה מ-6 מיליון קוט"ש בשנה, בחשמל או בדלקים.
הרגולציה נאכפת על ידי משרד האנרגיה, תחת חוק "תקנות מקורות אנרגיה".
אדוארד מקסימיליאן סנה (בפינית: Edward Maximilian Sene; נולד ב-13 באוקטובר 2000), המוכר בשם הבמה סקסמיין , הוא זמר וראפר פיני.
בשנת 2019 הוציא את אלבום הבכורה שלו, Sextape.
סנה החל לכתוב מוזיקה בשנת 2016. שלוש שנים אחר-כך הוציא באופן עצמאי את אלבום הבכורה שלו, Sextape.
האלבום שהה 80 שבועות במצעד האלבומים הרשמי של פינלנד, וקיבל מאיגוד תעשיית ההקלטות הפיני תואר זהב על נתוני ההשמעות שלו בשירותי הסטרימינג במדינה.
רצועת הפתיחה של האלבום, "Mama", חצתה את רף 11 מיליון ההשמעות בספוטיפיי.
באוקטובר 2021 יצא אלבומו השני של סנה, Väärinymmärretty, בהוצאת חברת התקליטים סוני מיוזיק.
בעקבות האלבום קיבל ארבע מועמדויות בטקס פרסי אמה.
ב-10 בינואר 2024 נחשף כי סנה הוא בין המשתתפים בתחרות הקדם הפינית לאירוויזיון 2024, Uuden Musiikin Kilpailu, עם השיר "Mania".
שירו הגיע בערב הגמר למקום השישי.
סנה נולד בעיר סיליניארווי שבפינלנד, למשפחה המשתייכת לקהילת הלאסטדיאנים.
אביו ממוצא סנגלי ואילו אמו פינית.
במשפחה חמישה אחים ואחיות: ארבעה אחים, איזק, אדיליו, רובין ולוקאס, ואחות אחת בשם סופיה.
שלושת אחיו עוסקים גם הם במוזיקה.
"סקסית" הוא סינגל של הזמרת הישראלית עדן גולן, שיצא לאור ב-15 בספטמבר 2025. זהו שירה הראשון של גולן בעברית, לאחר תקופה בה הוציאה שירים באנגלית בעקבות השתתפותה באירוויזיון 2024 עם השיר "Hurricane".
לאחר שייצגה את ישראל באירוויזיון וזכתה לחשיפה בין-לאומית, גולן החלה לפעול במקביל גם בעברית.
השיר "סקסית" מהווה את הסינגל הראשון שלה בשפה זו, ומסמן מעבר לשלב חדש בקריירה המוזיקלית שלה.
את השיר כתבו והלחינו דולב רם, איתי פורטוגלי, אימרי חנוך, נתיב בן אילן וגולן, ועל ההפקה המוזיקלית היו אחראים רם ופורטוגלי.
לדברי גולן, בחירת השם והשפה היו תוצאה של רצון לחשוף צד אישי וקליל יותר ביצירתה, תוך שמירה על קו של ביטחון פנימי וחופש.
היא הסבירה כי המילה "סקסית" איננה מתייחסת למראה חיצוני בלבד, אלא לתחושה פנימית שכל אדם יכול להזדהות עמה.
בראיון נוסף הדגישה גולן כי המונח "סקסית" הוא לגיטימי ואפילו בעל שורשים לשוניים עתיקים, באומרה: "זאת מילה מהתנ"ך...
זו תחושה פנימית שכל אישה, גבר או בן אדם יכולים להגיד: 'פאק אני סקסית'".
מילות השיר עוסקות בדמות נשית עצמאית שבוחרת להשתחרר ממערכת יחסים פוגענית ולחגוג את חירותה.
בשיר מופיעים קטעים כגון: "אתה לא תשרוד, קמתי לרקוד, פאק אני סקסית" ו"אתה חוזר אליי שבור לדירה, עם איזה בושם שאנ'לא מכירה".
הפזמון חוזר מספר פעמים על הצהרה של שחרור ושל קבלה עצמית, ובסיום השיר משתנה השורה המרכזית ל"פאק אני אקסית", המעידה על השלמה עם הפרידה.
השיר משלב בין אלמנטים של דאנס-פופ והפקת EDM, עם קצב קצבי ודינמי, לצד מסרים ישירים ומעצימים.
הקליפ לשיר בוים על ידי איתמר לידר שירי ומציג את גולן בריקוד וכוריאוגרפיה שמדגישים את המסר של השיר, ביטוי חופשי של עוצמה וביטחון עצמי.
הקליפ הופץ ביום צאת השיר וזכה לתגובות מגוונות.
לפי "מאקו", אנשיה של גולן תיארו את הווידאו כ"פרובוקטיבי" וככזה שמציג צד חדש בדמותה של הזמרת.
פרסום השיר עורר גם מחלוקת ציבורית: הורים אחדים הביעו ביקורת בטענה כי גולן מעודדת גסויות ומיניות מופרזת בשיר הפונה גם לבני נוער.
גולן הגיבה כי מדובר בביטוי אישי של ביטחון עצמי ולא בפרובוקציה, והבהירה שהשיר אינו נועד לעורר מחלוקת אלא להעביר תחושה פנימית של חופש.
מבקר המוזיקה יוסי חרסונסקי העניק לשיר ציון של שלושה וחצי כוכבים מתוך חמישה, ותיאר אותו כביטוי מובהק לרוח התקופה בפופ הישראלי, שילוב בין פמיניזם עכשווי לשפה ישירה ובוטה.
לשיטתו, "סקסית" מבטא את תהליך ההתפכחות וההתעצמות של אישה המשתחררת ממערכת יחסים פוגענית, ומציבה גבולות באופן תקיף וחופשי גם יחד.
הפזמון, המשלב את ההצהרה "פאק אני סקסית" עם קצב דאנס אלקטרוני, מתפקד בעיניו כטקס של שחרור ושל קבלה עצמית.
חרסונסקי הדגיש כי ההפקה המוזיקלית בהובלת דולב רם ואיתי פורטוגלי ממקמת את גולן בתוך זירה גלובלית של דאנס-פופ ממוקד קהל, אך גם מעלה שאלה באשר לכיוונה האמנותי העתידי.
לדבריו, אף שהשיר מבוצע במקצועיות ובביטחון, הוא מתכתב במובהק עם תכתיבי השוק ולא עם חיפוש אישי או ייחודי.
הקליפ, הכולל פירוטכניקה ותנועות ריקוד גמישות, משלים את אופיו האינסטנטי של השיר ומחזק את עמדתו של המבקר כי מדובר ביצירה המתפקדת בראש ובראשונה כסמל תרבותי של העצמה פופולרית ולא כיצירה חתרנית או ניסיונית.
סקראצ'ינג הוא שמה של טכניקה לנגינת תקליטי ויניל, המתבססת על הנעת התקליט ולעיתים קרובות שימוש במערבל אותות (מיקסר) בעת הנגינה.
שינוי מהירות הסיבוב של התקליט והנעתו כנגד המחט יוצרת צלילי חריקה, שהפכו לסימן ההיכר של הדי ג'יי בתרבות ההיפ הופ.
החל משנות ה-70 של המאה העשרים, אמנים רבים התנסו במניפולציות על תקליטים, אך פיתוח הסקראצ'ינג המודרני מיוחס לדי ג'יי גראנדמאסטר פלאש.
פלאש התוודע לצליל הסקראצ' לאחר שנתקל בהתנגדות אימו להשמעת מוזיקה בעוצמה גבוהה בבית הוריו.
הוא זיהה את הפוטנציאל הטמון בטכניקה זו והחליט לשלב אותה בהופעותיו.
לאחר שגילה שלא ניתן להשתמש בטכניקה כאשר התקליט נמצא על יריעת הגומי הסטנדרטית (שמפרידה בין התקליט לבין הצלחת של הפטיפון), החל להשתמש בלבד כחומר הפרדה, מה שהעניק חופש תנועה גדול יותר להנעת התקליט.
ב-1970 הוציא גרנדמאסטר פלאש את יצירתו "הרפתקאותיו של גרנדמאסטר פלאש על גלגלי הפלדה".
התקליט היה הקלטה חיה של תקלוט על שלושה פטיפונים וכלל סקראצ'ינג וערבול קטעים של אמנים מוכרים אחרים, אשר כיום היה נכלל תחת סוגת (ז'אנר) המגה-מיקס.
הייתה זו הפעם הראשונה שסקראצ', כפי שאנו מכירים אותו היום, נכלל בשיר מוקלט, מהלך זה היווה פריצת דרך אמיתית בגיבוש תפקיד הדי ג'יי המודרני.
בתרבות ההיפ הופ, יכולת הסקראצ'ינג מהווה מרכיב חשוב בהערכת כישרונו של התקליטן; כך, נערכות תחרויות עולמיות לבחירת ה"סקראצ'רים" המוצלחים ביותר.
בין החשובות שבהן היא תחרות התקליטנים הבינלאומית, הדי.
סי, בחסות טכניקס (אחת מחברת הפטיפונים הוותיקות והמובילות בעולם כיום).
שניים מוותיקי עולם הסקראצ'ינג שגם זכו בתחרות פעמים רבות הם קיו-ברט ומיקסמסטר מייק, חבר להקת הביסטי בויז.
במרוצת השנים הפכה טכניקת הסקראצ'ינג לשפה חדשה בעולם התקליטנות תוך פיתוח אין ספור סוגי סקראצ' שונים.
בעקבות הצלחתו בעולם ההיפ הופ, התפשט הסקראצ'ינג גם לסוגי מוזיקה אחרים וצליל הסקראצ' יהיה מוכר לרוב מאזיני המוזיקה הפופולרית העכשווית.
סְקְרַאבְּס היא סדרת טלוויזיה אמריקאית קומית שנוצרה על ידי ביל לורנס ("ספין סיטי").
הסדרה עוסקת בעובדי בית החולים "Sacred Heart".
הסדרה שודרה לראשונה ב-2 באוקטובר 2001. שבע העונות הראשונות של הסדרה שודרו ברשת NBC האמריקאית, והחל מהעונה השמינית הסדרה שודרה ברשת ABC.
בישראל שודרו שלוש העונות הראשונות בערוץ 2 בזכיינית טלעד, והעונות הראשונה עד השמינית שודרו בערוץ "yesStars" בלוויין.
כמו כן, שודרו חלק מהעונות בערוץ סטאר וורלד בכבלים.
בהמשך שודרה הסדרה במלואה בערוץ הוט קומדי סנטרל ובשירות HOT VOD.
סקראבס שונה מסדרות קומיות אחרות במספר דברים: בניגוד למרבית קומדיות המצבים, היא מצולמת בטכניקת צילום של מצלמה יחידה, בדומה לסדרות קומיות כ"משפחה בהפרעה", "קוראים לי ארל" ו"סקס והעיר הגדולה".
כמו כן, היא אינה מצולמת בפני קהל, ולפיכך אין בה קולות צחוק של הקהל (Laugh Track).
כל הפרקים מלווים בקריינות, לרוב של הדמות הראשית בסדרה, ג'ון דוריאן, המסביר את המתרחש ואת דעותיו בעניין.
שמותיהם של כל הפרקים מתחילים במילה "My" (שלי), מלבד הפרקים שאינם מלווים בקריינות של דוריאן, אלא בקריינות של דמויות אחרות ופרקי העונה התשיעית שמתחילים במילה Our.
מעבר לפן הקומי של סקראבס, ניכר בה גם פן דרמטי.
מאחר שמדובר בסדרת בית חולים, היא עוסקת פעמים רבות במוות ובנושאים הקשורים לו.
בכל פרק עוברות הדמויות מקרים ואירועים שונים, שלעיתים נתפסים באופן קומי וקליל, אך מתגלים כמשמעותיים והופכים לדרמטיים.
בשונה מסדרות קומיות אחרות שמלוות בדמויות שטחיות, כמעט כל דמות בסקראבס צוברת נפח עם הזמן, מתפכחת ומשתנה.
מיקומו של בית החולים "Sacred Heart" אינו ידוע ונשאר עלום, בדומה לעיר ספרינגפילד בסדרה "משפחת סימפסון", או לרחוב "וויסטריה ליין" בסדרה "עקרות בית נואשות".
ב-14 במאי 2010 בוטלה הסדרה באופן רשמי על ידי רשת ABC.
ב-10 ביולי 2025, רשת ABC החזירה את הסדרה באופן רשמי כשהזמינה את עונה 10, שתעלה במהלך עונת השידורים של 2025–2026. זאק בראף, דונלד פייזון ושרה צ'וק יחזרו כשחקנים קבועים, וביל לורנס ישוב כמפיק בפועל.
ג'יי.די מתחיל להתמחות בבית החולים "הלב הקדוש" ביחד עם חברו טרק.
בבית החולים הם מכירים את אליוט, רופאה נוירוטית שמתחילה את ההתמחות שלה ביחד עם ג'יי.די תחת הנחייתו של ד"ר קוקס הקשוח.
לעומתם, טרק מתחיל את ההתמחות שלו בתור מנתח ביחד עם טוד, רודף השמלות.
טרק מתחיל קשר זוגי עם האחות הראשית במחלקה, קרלה וג'יי.די ואליוט מתחילים לצאת, אך נפרדים.
במהלך העונה, ג'יי.די שוכב עם חברה במועצת המנהלים של בית החולים, אישה בשם ג'ורדן המתבררת להיות גרושתו של ד"ר קוקס.
טרק מגלה שד"ר קוקס מאוהב בקרלה ומתעמת איתו, אך לא מספר על כך לקרלה.
אליוט מתחילה לצאת עם מטופל בשם שון (סקוט פולי), העובד בתור מאלף חיות ימיות.
אחיה של ג'ורדן, בן (ברנדן פרייזר) מתאשפז בבית החולים לאחר שאובחן עם לוקמיה.
אליוט נפרדת משון מכיוון שעבודתה כרופאה לא משאירה לה מקום למערכות יחסים.
בפרק האחרון לעונה, ג'ורדן מתעמתת עם החבורה וחושפת את סודותיהם האחד בפני השני (אליוט מאוהבת בג'יי.די, ג'יי.די שכב עם ג'ורדן, ד"ר קוקס מאוהב בקרלה וטרק ידע על זה, אבל שתק), מה שגורם להם להסתכסכך אחד עם השני.
העונה מסתיימת כשהחבורה מסיימת את ההתמחות ומתחילים לעבוד כרופאים מין המניין בבית החולים.
העונה נפתחת כאשר החבורה משלימים אחד עם השני לאחר שכל הסודות נחשפו בסוף העונה הקודמת.
הוריה של אליוט מפסיקים לתמוך בה כלכלית בעקבות חוסר רצונה לפנות להתמחות בגינקולוגיה למרות רצונם והיא מנסה לחפש דירה.
היא עוברת להתגורר באופן זמני עם ג'יי.די וטרק.
ג'יי.די ואליוט מחליטים להיות יזיזים, אך לבסוף אליוט יוצאת עם אח בבית החולים בשם פול (ריקי שרודר), ממנו היא לבסוף נפרדת כי הוא שתלטן.
טרק מציע נישואין לקרלה והשניים מתארסים.
ג'ורדן נכנסת להיריון ומשגעת את דוקטור קוקס.
ג'ורדן מספרת לג'יי.די שהילד הוא של ד"ר קוקס, אך משביעה אותו לא לגלות.
ג'יי.די מתחיל לקיים קשר זוגי עם אשתו של מטופל בתרדמת, אך עוזב אותה לבסוף.
אחיו של ג'יי.די, דן (טום קוואנו) מגיע לביקור.
בפרק האחרון לעונה, ספנס (ראיין ריינולדס), חברם של ג'יי.די וטרק מגיע לבקר בבית החולים וחושף בטעות בפני ד"ר קוקס שהוא אבי הילד של ג'ורדן.
ד"ר קוקס מצהיר שהוא יתמוך בילד, אבל לא מעוניין בקשר זוגי עם ג'ורדן.
אליוט מתחילה ללמוד לעמוד על שלה יותר וחוזרת לצאת עם שון.
במהלך העונה, שון עוזב לחצי שנה בעקבות מחקר והוא ואליוט מנהלים מערכת יחסים מרחוק.
טרק וקרלה מתחילים את ההכנות לחתונתם.
ג'יי.די מתחיל לצאת עם דני, אחותה של ג'ורדן, למרות רוחו של ד"ר קוקס.
בן חוזר לביקורת בבית החולים, אך נפטר בגלל מחלת הלוקמיה, מה ששובר את ד"ר קוקס.
שון ואליוט נפרדים והיא חוזרת לזוגיות עם ג'יי.די.
בארוחת האירוסין של טרק וקרלה, ג'יי.די מצהיר שהוא לא אוהב את אליוט והיא נפרדת ממנו בזעם.
בפרק החתונה של טרק וקרלה, ג'יי.די מנסה לפצות את אליוט על הפרידה ומנסה לגרום לה לחזור לשון, אך היא מסרבת לחזור אליו והשניים נפרדים בידידות.
טרק וקרלה חוזרים מירח הדבש שלהם.
אליוט וג'יי.די לא מסוגלים לעבוד אחד עם השני בעקבות הפרידה, אך לבסוף משלימים.
ג'יי.די מתאהב בפסיכיאטרית החדשה של בית החולים, ד"ר מולי קלוק (הת'ר גראהם) ואליוט מוצאת בה את דמות המורה הרוחנית שהיא כה חיפשה.
לבסוף, מולי עוזבת את בית החולים ואליוט מצליחה להתנקם בג'יי.די על הפרידה שלהם.
טרק מאובחן עם סוכרת ומתקשה לספר על כך לקרלה, אך לבסוף מתוודה בפניה.
ד"ר קוקס עובר כרייתת צינור זרע בסתר מג'ורדן.
ג'יי.די מתחיל לצאת עם עורכת דין בשם נינה ברודריק (ג'וליאנה מרגוליס) שמייצגת מטופל שתובע את טרק, בכך ג'יי.די נקרע בין החברות עם טרק למשיכה לנינה.
לבסוף, התביעה מתבטלת וג'יי.די נפרד מנינה בעזרתה של ג'ורדן.
אליוט מתחילה לצאת עם ג'ק (ג'וש רנדל).
אביהם של ג'יי.די ודן, סאם (ג'ון ריטר) נפטר ודן מתנחל בדירתם של ג'יי.די וטרק.
ג'יי.די וקרלה מתנשקים בזמן שהם שיכורים ומתוודים בפני טרק, שלבסוף סולח להם.
בסוף העונה, אליוט עוזבת את בית החולים בעקבות השתלמות, אך זו מתבטלת והיא מתחילה לעבוד במרפאה ציבורית.
לבסוף, בעקבות צירוף מקרים משעשע היא חוזרת לעבודתה בבית החולים.
ג'יי.די עוזב את הדירה של טרק וקרלה מכיוון שהם נשואים.
ג'ורדן מתחילה לעבוד בבית החולים במטרה להקדיש זמן לבנה, ג'ק.
החבורה מתחילה להנחות מתמחים חדשים שהגיעו לבית החולים.
טרק וקרלה מנסים להיכנס להיריון.
ג'יי.די מתחיל לצאת עם ג'ולי (מנדי מור) ובהחלטה ספונטנית הוא רוכש שטח אדמה, אך בגלל חוסר תקציב הוא בונה על השטח מרפסת מעץ.
ג'יי.די וג'ולי נפרדים וג'יי.די מתגורר באוהל על המרפסת שלו, אך אליוט מציעה לג'יי.די לגור איתה בדירה והם נעשים שותפים.
מטופלת של ג'יי.די וד"ר קוקס, גברת וילק () נפטרת וג'יי.די וד"ר קוקס עוברים את חמשת שלבי האבל.
דן מבקר את ג'יי.די ומתחיל במערכת יחסים עם אליוט, אך היא נפרדת ממנו.
אליוט הופכת ליזיזה של קית' () למרות רוחו של ג'יי.די, שמקנא.
אליוט וקית' עולים שלב ונעשים זוג.
בעקבות מותה של מטופלת בשם ג'יל טרייסי (ניקול סאליבן), איבריה מושתלים בשלושה מטופלים של ד"ר קוקס, אך מתגלה שהיא נפטרה מכלבת והמטופלים של ד"ר קוקס מתים גם הם מהמחלה, מה שגורם לד"ר קוקס להתסגר בביתו.
לבסוף, בזכות תמיכה מהחבורה, ד"ר קוקס חוזר לבית החולים.
ג'יי.די מתחיל לצאת עם האורולוגית קים בריגס (אליזבת בנקס).
בסוף העונה, מתברר שכריתת צינורית הזרע שד"ר קוקס עבר הייתה כושלת וג'ורדן נכנסת להיריון.
לאחר דייט עם קים, היא נכנסת להיריון מג'יי.די.
קרלה יולדת את הבת שלה ושל טרק, איזבלה.
מיד לאחר מכן, היא מאובחנת בדיכאון אחרי לידה, אך מקבלת טיפול וחוזרת לעבודתה בבית החולים.
העונה מציגה פרק מוזיקלי בו אחת המטופלות שומעת את כל האנשים סביבה שרים בעקבות מפרצת במוחה.
טוראי בשם בריאן דנסר מתאשפז בבית החולים לאחר פציעה בעיראק והצוות מתחיל להסתכסך בעקבות דעותיהם הפוליטיות.
קים עוזבת את בית החולים מכיוון שקיבלה משרה בבית חולים אחר.
ג'יי.די נוסע אליה במטרה להיות נוכח בבדיקת אולטרה סאונד, אך היא מספרת לו שהיא עברה הפלה.
האחות לוורן עוברת תאונת דרכים ונכנסת לתרדמת, וקרלה מתקשה להיפרד מחברתה הטובה.
ג'ורדן יולדת את הבת שלה ושל ד"ר קוקס וקוראת לה ג'ניפר דילן ("ג'יי.די" כדי לעצבן את ד"ר קוקס) קית' מציע נישואים לאליוט והיא מסכימה.
בכנס שג'יי.די וטרק משתתפים בו, הם פוגשים את קים ומגלים שהיא בהיריון ולא הפילה את העובר.
קים עוברת להתגורר עם ג'יי.די לכל אורך התקופה כי הוא רוצה לסייע בגידול הילד, אך לא מצליח להשיב לה אם הוא מוכן להיות איתה או לא.
העונה מסיימת כשג'יידי, שלא מאוהב בקים ואליוט, שלא בטוחה לגבי החתונה עם קית' כמעט מתנשקים.
אליוט מבטלת את החתונה עם קית'.
קים יולדת בן והזוג קורא לו סאם על שם אביו של ג'יי.די.
במהלך הלידה, ג'יי.די נפרד מקים.
דן חוזר לבית החולים, מספר לג'יי.די שהוא שיקם את חיו וקנה לו רכב והשניים נוסעים לראות את סאם.
בעקבות פליטת פה של אליוט, גילו האמיתי של ד"ר קלסו מתגלה והוא נאלץ לצאת לגמלאות.
ד"ר קוקס מתמנה למנהל המחלקה באופן זמני עד שיימצא אחד קבוע.
העונה מסתיימת כשד"ר קוקס מספר לג'ק על יום בבית החולים בצורת אגדת ילדים.
רופאה בשם ד"ר מדוקס (קורטני קוקס) מתנהלת למנהלת המחלקה בבית החולים ומתגלה כאגואיסטית וקשוחה, אך לבסוף עוזבת בזכות מאמצי החבורה.
אליוט וג'יי.די מתחילים להתקרב מחדש ומחליטים להפוך לזוג.
בוב קלסו ממליץ על ד"ר קוקס להפוך למנהל המחלקה וד"ר קוקס מתקשה להתנהל תחת האחריות החדשה.
טד מתאהב בנגנית יוקלילי בשם סטפני גוץ' וג'יי.די והשרת מכריזים על הפסקת אש במטרה לסייע לו.
הפרק השנים עשר בעונה מסופר מנקודת מבטם של המתמחים החדשים בבית החולים.
השרת מתארס לאישה בשם ליידי והחבורה נוסעת לאיי בהאמה לחתונתם.
ג'יי.די ואליוט נוסעים לבקר את סאם ומגלים שקים התחילה לצאת עם שון, האקס של אליוט.
בסוף העונה, ג'יי.די מבין שהוא רוצה להיות קרוב יותר לסאם ומקבל הצעת עבודה בבית חולים בעיר אחרת.
שני הפרקים האחרונים מתארים את יומו האחרון של ג'יי.די בלב הקדוש ואת הפרידה משאר הדמויות.
עונה זו משמשת כעונת "ספין אוף" והדמות הראשית היא לוסי, סטודנטית לרפואה שמתחילה להתנסות בבית החולים תחת הנחיית המורים ד"ר קוקס, טרק ובוב קלסו.
לוסי היא סטודנטית לרפואה נוירוטית ובן זוגה הוא קול, שרוצה להיות מנתח.
אליוט נכנסת להיריון מג'יי.די וקרלה (שלא מופיעה בעונה זו) יולדת את בתם השנייה שלה ושל טרק.
העונה מסתיימת כשחבורת הסטודנטים מסיימים את תקופת ההתנסות בבית החולים.
ד"ר ג'ון מייקל דוריאן ("ג'יי.
די") (מגולם בידי זאק בראף) - ד"ר דוריאן, המכונה "ג'יי.
די", הוא הדמות הראשית בסדרה.
די הוא בחור חסר ביטחון, בעל דמיון רחב וחנון.
את הסדרה הוא מתחיל כמתמחה בבית החולים, ובמהלכה הופך לאחד הרופאים העובדים בו.
די מעריץ את ד"ר קוקס, ובמהלך הסדרה ג'יי.
די אומר שהוא רוצה להיות גרסה טובה יותר של ד"ר קוקס.
במרבית פרקי הסדרה מקריין ג'יי.
די את מחשבותיו דרך נקודת המבט שלו, ובכך מעניק לסדרה פן אישי נוסף.
מעבר לקריינותו, הצופים עדים לפנטזיות ולמראות החולפים בראשו ונחשפים לפרשנותו על הקורה סביבו בעבודה ובחייו הפרטיים.
ד"ר כריסטופר דאנקן טורק (מגולם בידי דונלד פייז'ון) - ד"ר טורק, המכונה טרק, הוא חברו הטוב ביותר של ג'יי.
מאז, לאורך כל הסדרה, הם החברים הכי טובים ואף התגוררו יחד עד העונה החמישית.
טרק הוא תחרותי מאוד בעבודתו בפרט ובחייו בכלל.
טרק הוא רופא מנתח ובמהלך הסדרה נישא לקרלה.
די גר יחד איתו, ולאחר מכן גם עם קרלה, עד שג'יי.
די עובר לדירה משל עצמו.
למרות שטורק שותף לתחביביו הילדותיים של ג'יי די הוא למעשה אחת הדמויות הבוגרות בסדרה, אדם שניתן לסמוך עליו.
ד"ר אליוט ריד (מגולמת בידי שרה צ'וק) היא רופאה נוירוטית לחוצה, מתוסבכת חברתית ורגשית הנוטה לדבר הרבה ומהר.
היא חברה טובה של ג'יי.
די, אם כי במהלך הסדרה מתפתחות ביניהם גם מערכות יחסים מסוגים שונים.
אליוט יודעת צרפתית וכפי שמתגלה בפרק "MY INTERPRETATION", אליוט דוברת גרמנית באופן כמעט שוטף.
קרלה אספינוזה-טורק (מגולמת בידי ג'ודי רייס) - אחות ותיקה בבית החולים.
בחורה ילידת הרפובליקה הדומיניקנית, דוברת ספרדית, אסרטיבית האוהבת להתערב בחיי האנשים סביבה ולשתף אותם בדעותיה על מעשיהם, התנהגותם, מערכות היחסים שלהם וכן הלאה.
בגלל הרצון לעזור והשתלטנות שלה מדי פעם היא מחבלת ביחסיה עם אליוט וטרק.
קרלה פגשה את טרק כבר בפרק הראשון והם החלו לצאת ביחד, ובהמשך הסדרה נישאו ונולדת להם בת שנקראת בשם איזבלה.
די בחיבה "במבי" ומגנה עליו לעיתים בפני התקפותיו של ד"ר קוקס.
ד"ר פרסיבל יוליסס "פרי" קוקס (מגולם בידי ג'ון מקגינלי) - אחד הרופאים הוותיקים בביה"ח וגם אחד הטובים ביותר, בעל מזג חם וחוסר סבלנות לצוות ביה"ח ולאנשים בכלל.ג'יי.
די רואה בד"ר קוקס את המורה הרוחני שלו, למורת רוחו של זה האחרון, המעליב את ג'יי.
די, צוחק עליו, פוגע בו ומכנה אותו בשמות של בנות או בכינוי "Newbie" (כינוי גנאי לטירון).
למרות החזות החיצונית האכזרית של ד"ר קוקס אכפת לו מאוד מהעבודה שלו והוא יעשה הכל כדי להציל את חייהם של מטופליו.
וגם, למרות היחס הקשה שלו אליו, ג'יי.
די הוא אחד האנשים שהכי חשובים לו.
ד"ר קוקס חבר טוב מאוד של קרלה וסומך עליה שתגיד לו את הדבר הנכון לעשות.
לד"ר קוקס יש מערכת יחסים משונה במקצת עם אשתו לשעבר [כמו שהוא בעצמו אומר: "אני מאוהב באישה שאני שונא"].
בעונה השנייה הם שבים לחיות יחד, ויש להם שני ילדים משותפים.
החל מהעונה השמינית מתמנה ד"ר קוקס לתפקיד ראש המחלקה.
ד"ר קוקס הוא נרקיסיסט, שתיין, מתוסבך נפשית וציניקן.
ד"ר רוברט "בוב" קלסו (מגולם בידי ) - ראש המחלקה בביה"ח (מהעונה הראשונה ועד תחילת השמינית).
בתחילת הסדרה הוא הוצג כאדם המדבר בחביבות אך מסוגל לרע מאוד.
בעונה השישית בפרק "הסיפור שלו" שומעים את מחשבותיו וכך מתגלה כי יש כוונה חיובית בהתנהגות הניבזית שלו - כך הצוות מתאחד כנגד גורם משותף [ד"ר קלסו] והמחלוקות האחרות שלהם נשכחות.
הוא בעל יריבות ארוכת ימים עם ד"ר קוקס, שנוהג להתעלל ברופאים ובעובדים האחרים בבית החולים.
לד"ר קלסו יש אישה, איניד, שמרבה לצעוק עליו בטלפון (הוצגה פעם אחת בפרק 61 עונה 3, רואים רק את גבה אך לפי זה מבינים כי היא עבדה בתור אחות בבית החולים), ובמהלך התוכנית היא נפטרת.
קלסו נוטה להתעלם מבקשותיהם של אחרים ולהעניק יחס מועדף לחולים בעלי ממון כדי שיתרמו לבית החולים.
הוא גונב מכספי בית החולים כדי לממן לעצמו ציוד פרטי כמו DVD וטלוויזיות פלזמה.
למרות האגואיסטיות שלו, מדי פעם הוא עוזר לחולים בתנאי ש"לא ידעו מכך".
פורש לפנסיה בעונה השמינית, אך ממשיך לבלות בבית החולים בגלל השעמום.
השרת - (מגולם בידי ניל פלין) - אויבו המושבע של ג'יי.
די, ששמו הפרטי לא ידוע עד סוף העונה השמינית.
הוא עובד כשרת בביה"ח אך רוב הזמן הוא לא באמת מבצע את העבודה שלשמה הוא מקבל שכר, אלא מתעסק במציאת דרכים להתעלל בג'יי.
די ובהמצאת כל מיני סיפורים שקריים ומטורפים.
בבית החולים מוכר כאנשים רבים לחלק מהאנשים הוא מוכר כסופר בריטי, לחלק הוא מוכר כקצב גרמני, לחלק כסוחר הולנדי והוא גם מוכר כשרת.
בעונתה הראשונה של הסדרה כיוון שהיוצרים לא ידעו אם הסדרה תמשיך לעוד עונה הוחלט שהשרת הוא למעשה יציר דמיונו של ג'יי.די (כך שלמעשה בעונה הראשונה הוא תקשר רק עם ג'יי.די ולא עם אחרים) אך לבסוף כשהסדרה צברה פופולריות וחודשה לעונה השנייה השרת הפך לדמות קבועה שמתקשרת עם שאר הדמויות.
בפרק הסיום של העונה השמינית ג'יי.די.
שואל אותו והוא מגלה ששמו האמיתי הוא גלן מתיוס למרות שמיד אחר כך מישהו קורא לו טומי.
בסופו של דבר בחשבון הטוויטר של ביל לורנס יוצר הסדרה הוא אישר שגלן מתיוס הוא אכן שמו האמיתי של השרת.
לוסי בנט (מגולמת בידי קארי בישה; עונה 9) - המחליפה של ג'יי.
די בתפקיד הראשי החל מהעונה התשיעית.
סטודנטית לרפואה בבית החולים המחודש.
יוצאת עם קול והמנטור שלה הוא ג'יי.די.
ללוסי חיבה מוגזמת לסוסים וגם היא כמו ג'יי.די חולמנית ונוטה לפנטזיות.
ג'ורדן סאליבן (מגולמת בידי ) היא אשתו לשעבר של ד"ר קוקס, העובדת בבית החולים בחבר המנהלים.
היא מניפולטיבית, סרקסטית, סקסית ומתאימה מאוד לד"ר קוקס באופיה בשל מזגה החם התמידי.
לג'ורדן יש רצון עז להציק לכל אחד וללעוג להם, בעיקר לד"ר קוקס.
על אף פרידתם בעבר, לד"ר קוקס ולה נולד תינוק בשם ג'ק, והם מתגוררים ביחד.
בעונה השישית היא יולדת את בתם השנייה, ג'ניפר דילן, מאחר שג'יי די משכנע אותה שג'ניפר דילן בקיצור זה גם ג'יי די וכך תוכל להתעלל בדוקטור קוקס עוד יותר.
במציאות, השחקנית קריסטה מילר נשואה ליוצר הסדרה, ביל לורנס.
תיאודור "טד" באקלנד (מגולם בידי ) הוא עורך הדין (בעיקר לתביעות רפואיות) של ביה"ח.
הוא נוירוטי ולחוץ, מזיע רוב הזמן וסובל מפאניקה.
ד"ר קלסו מתעלל בו רבות.
הוא איבד את שערו בכיתה ח', והוא ניסה להתאבד מספר פעמים במהלך הסדרה.
הוא גר עם אימו ולאחר שהתגרש לקחה אשתו לשעבר את כל רכושו.
לטד יש להקת א-קפלה בשם "The Worthless Peons", שכוללת אותו ועוד שלושה אנשים העובדים בבית החולים.
חברי הלהקה מגולמים בידי חברי להקתו האמיתית של השחקן סם לויד, ששמה "The Blanks".
בעונה השמינית מתחיל לצאת עם נגנית יוקולילי בשם סטני גוץ' (קייט מיקוצ'י).
השחקן סאם לויד חזר לגלם את דמותו של טד בשני פרקים בסדרה "קוגר טאון" ובה מתברר שבת זוגו, סטני גוץ' עזבה אותו לטובת מנתח בשם הוטש (פיל לואיס).
ד"ר טוד קווינלאן (מגולם בידי ), המכונה "The Todd" (הטוד) הוא אחד המנתחים בבית החולים וחבר של טרק.
על אף נטייתו להתייחס לכל דבר באופן מיני ועל אף אופיו הילדותי, הוא נחשב לאחד המנתחים הטובים בבית החולים.
לטוד תחביב מוזר - לתת "כיף" לכל אחד על סיטואציות ספציפיות, לרוב מביכות.
שם משפחתו התגלה רק בעונה החמישית.
לוורן רוברטס (מגולמת בידי ) - אחות בבית החולים אשר עוזרת לכולם וחברה טובה של קרלה.
מוצגת כנוצריה אדוקה ומטיפה לשאר הדמויות על מעשיהם ומזכירה את ישו בכל הזדמנות.
בסוף העונה השישית נכנסת למצב של תרדמת בעקבות תאונת דרכים ולבסוף מתה.
השחקנית אלומה רייט גילמה אחות שמחליפה את לוורן ולה ג'יי.די קורא "לוורן שוב" בגלל הדמיון ללוורן.
דאג מרפי (מגולם בידי ) - מתמחה שלומיאל בבית החולים העובד ביחד עם ג'יי.די ואליוט.
בעקבות תאונות חוזרות ונשנות, מתגלה שדאג הוא מנתח גופות מוכשר והוא מתחיל לעבוד כפתולוג בבית החולים.
נוהג לשכוח את הגופות השונות ברחבי בית החולים ולהלבישן בבגדים מוזרים.
בן סאליבן (מגולם בידי ברנדן פרייזר) - אחיהן של ג'ורדן ודני וחברו הטוב של ד"ר קוקס.
בן מגיע לבית החולים בעקבות תאונה באתר בניה בו הוא עובד ומתברר שהוא חולה בלוקמיה.
אוהב להסתובב עם מצלמת פולארויד ולצלם אנשים באקראיות.
נפטר בסוף העונה השלישית בעקבות מחלתו.
דני סאליבן (מגולמת בידי טארה ריד) - אחותם של ג'ורדן ובן.
בעלת אופי מתירני ואוהבת לשכב עם אנשים אקראיים.
ניהלה מערכת יחסים קצרה עם ג'יי.די.
ד"ר קים בריגס (מגולמת בידי אליזבת בנקס) - רופאה אורולוגית בבית החולים.
ג'יי.די מכיר אותה לראשונה בעונה החמישית, אך מתברר שהיא הייתה בסביבת החבורה מאז תחילת הסדרה (ג'יי.די התעלם ממנה כי היא ענדה טבעת נישואין).
מתחילה לצאת עם ג'יי.די ונכנסת להיריון ממנו ויולדת את בנו, סאם.
בסוף הסדרה מנהלת זוגיות עם שון קלי.
שון קלי (מגולם בידי סקוט פולי) - מאלף חיות ימיות בפארק מים.
מתאשפז בבית החולים ומתחיל לצאת עם אליוט.
למרות שהוא יודע על עברם של אליוט וג'יי.די, הוא לא נרתע מכך.
במהלך הסדרה הוא ואליוט נפרדים וחוזרים, אך לבסוף הוא מתחיל לצאת עם קים בריגס ומשמש כאב חורג לסאם.
לויד (מגולם בידי ) - שליח דואר שעובד בקביעות בבית החולים.
במהלך חלק מהפרקים, הוא משמש כחלק מצוות החשיבה של השרת.
בעל חיבה מוגזמת למוזיקת ספיד מאטל וסמים קשים.
באחד הפרקים מתברר שאביו הוא הקולונל דוקטור (שנקרא כך כיוון שהוא דומה לקולונל מרשת המסעדות KFC).
קית' דודמייסטר (מגולם בידי ) - מתמחה שעובד תחת ג'יי.די בבית החולים והופך ליזיז של אליוט.
בהמשך, השניים הופכים לזוג וקית' מציע לאליוט נישואין והיא מסכימה, אך לבסוף מבטלת את החתונה.
קים בריגס (מגולמת בידי אליזבת בנקס) - אורולוגית שעובדת בבית החולים ומתאהבת בג'יי.די.
בעקבות צירוף מקרים מוזר, היא נכנסת להיריון מג'יי.די מבלי שהם שכבו.
בהמשך, היא מקבלת הצעת עבודה בבית חולים אחר ונפרדת מג'יי.די.
קים משקרת לג'יי.די שהיא עברה הפלה כיוון שהיא יודעת שהקשר ביניהם קיים רק בגלל הילד.
לאחר מכן מתברר שהיא עדיין בהיריון ויולדת לג'יי.די את בנו, סם.
בסוף הסדרה היא בזוגיות עם שון קלי.
ג'יל טרייסי (מגולמת בידי ניקול סאליבן) - מטופלת נוירוטית ואובדנית בבית החולים שמתחברת לאליוט.
כאשר היא רומזת לרופאים על מצבה הנפשי הרעוע (ארוסה זרק אותה ולא הולך לה בדייטים) הם מתעלמים, אולם הם עולים על טעותם רגע לפני שהיא מנסה להתאבד בשנית.
בפרק "My lunch", ג'יי.די וד"ר קוקס פוגשים בה בשנית ולאחר מכן היא מתה.
בעקבות מותה (שנחשד כמנת יתר של קוקאין), איבריה מושתלים במטופלים של ד"ר קוקס, אולם לאחר מכן מתברר שהיא מתה מכלבת ולפיכך כל המטופלים של ד"ר קוקס מתים מהמחלה.
מופיעה לקטע קצר בתור מלאכית בעונה 8 ומתברר שהיא בהיריון.
אלמנט משמעותי ב"סקראבס" היא המוזיקה.
ביל לורנס, יוצר הסדרה, אמר כי צוות הסדרה נוהג להקדיש יום בשבוע להאזנה ללהקות שונות, זמרים וזמרות במטרה להתאים את השירים לסדרה.
לעיתים הם מתאימים שיר לסצנה מסוימת ולעיתים - סצנה לשיר מסוים.
בנוסף, להקתו של סם לויד הופיעה בפרקים אחדים.
פסקול הסדרה יצא ב-24 בספטמבר 2004.
שיר הנושא של הסדרה נקרא "Superman" והוא מבוצע על ידי הלהקה Lazlo Bane.
הוא נמצא באלבום הלהקה "All the time in the world" וגם בפסקול הסדרה.
לדברי ביל לורנס, זאק בראף הוא זה שהביא את השיר והציע אותו בתור שיר הנושא של הסדרה, בשל פזמונו האומר "I'm no superman" (אני לא סופרמן), שורה המתקשרת לכך שהרופאים בסדרה אינם כל-יכולים.
בעונה התשיעית מבוצע השיר על ידי WAZ.
סקר קוד (code review) בהנדסת תוכנה הוא הליך בו קוד המקור של התוכנה נבדק לגילוי הפרה של כללי אצבע בתכנות, טיפול בשגיאות והיבטים אחרים הקשורים לאיכות הקוד.
הבדיקה מתבצעת באופן ידני על ידי קריאה שיטתית וביקורתית של קוד המקור (וההסברים הנלווים), בדרך כלל על ידי עמית מנוסה של כותב הקוד.
סקר קוד נחשב כחלק מבדיקות קופסה לבנה המניחות שקוד המקור של התוכנה זמין לבודק, ולפיכך ניתן לסקור את ההתנהגות הפנימית של התוכנה, נוסף על השוואת הפלט לערכים צפויים כלשהם.
סוג מיוחד של סקר קוד מתמשך נהוג במתודולוגיית פיתוח התוכנה XP באמצעות טכניקת תכנות בזוגות.
ישנם כלים, כגון גריט, המיועדים לסקירת שינויים מוצעים.
ההנחה היא שהקוד הקיים הוא כנראה באיכות טובה, אבל בשינויים בקוד יש סיכוי גבוה יותר לכניסת בעיות חדשות.
סקרו (Skrew), להקת אינדסטריאל מטאל אמריקאית משפיעה מאוסטין, טקסס שפעלה בין 1990 ו-1998.
מקימי הלהקה הם אדם גרוסמן (שירה/גיטרות) ודני לונר (גיטרות/קולות רקע), שפעלו עד אז במסגרת להקת ת'ראש מטאל/פאנק בשם אנגקור ואט.
שני האלבומים הראשונים שהוציאה הלהקה נחשבים לקלאסיקות של אינדסטריאל מטאל, כאשר אלבום הבכורה Burning in Water, Drowning in Flame מצליח יותר מבחינה מסחרית.
סגנונה של הלהקה בתקופה זו היה אינדסטריאל מטאל טיפוסי המשלב ת'ראש ופאואר מטאל עם סימפולים, שירה מעוותת ואווירה שתוארה כ"מכנית".
מחלוקות שהתעוררו בקרב חברי הלהקה מנעו ממנה מללוות את אלבום הבכורה בסיבוב הופעות, ובסופו של דבר גרמו לעזיבתו של לונר לטובת קריירה בניין אינץ' ניילס, ולנסיגה בפופולריות של הלהקה שגרמה לעיכוב ביציאתו של האלבום השני, Dusted, ולא חדלה למעשה עד להתפרקותה של הלהקה.
שני האלבומים האחרונים של סקרו היו Shadow of Doubt שכלל ת'ראש מטאל איטי בסגנון מאשין הד, ו-Angel Seed XXIII שהושפע ככל הנראה מז'אנר הנו-מטאל וזכה בדרך כלל לביקורות לא טובות.
מאז התפרקותה של סקרו הצטרף גרוסמן אל מיניסטרי כגיטריסט הופעות, והגיטריסט סטיב גרין הצטרף ללהקת הת'ראש מטאל סקינלאב.
לונר נחשב עדיין למוזיקאי מוערך בשדה האינדסטריאל ועבד עם ניין אינץ' ניילס, קילינג ג'וק, מרילין מנסון, רוב זומבי ועוד.
סקר הר מנשה ("סקר השומרון") הוא סקר ארכאולוגי שנערך על ידי הארכאולוג פרופסור אדם זרטל מאוניברסיטת חיפה באזורים החופפים לנחלה המקראית של שבט מנשה בהר המרכזי.
הסקר החל בשנת 1978, ונמשך 35 שנה ברציפות.
במהלך 35 שנות הסקר, נתגלו כ-1,530 אתרים מכל התקופות, וכ-450 מהם תוארכו לתקופת הברזל א' 1000 לפנה"ס - 1250 לפנה"ס, היא תקופת ההתנחלות וגיבוש עם ישראל בארץ ישראל.
קרוב ל-90% מן האתרים שנתגלו בסקר לא היו ידועים קודם.
מן הסקר מצטיירת מפה ארכאולוגית והיסטורית חדשה של ארץ ישראל התנ"כית.
לדברי זרטל, במשך 35 שנות העבודה על הסקר, הרוב המכריע של העובדות הכתובות בתנ"ך הקשורות לאזורי הסקר, התגלו בסקר כעומדות במבחן השטח, מה שהציב אותו מול מרבית עמיתיו לאקדמיה אשר טענו כי אירועי התנ"ך לא התרחשו.
בסקר נמצאו אתרים בולטים הקשורים לתקופת ההתנחלות של שבטי ישראל בארץ כנען:
המקרא מציין כי שם התרחש טקס הברכה והקללה בעת כניסת שבטי ישראל לארץ כנען (, ).
מערכת של שישה אתרי פולחן מסוג הגילגלים בבקעת הירדן ובמזרח גב ההר.
נרבתא - עיר מחוז של הנציבות השלישית של שלמה המלך ועיר מימי בית שני עם מערכת מצור רומית.
אל-אחוואט - שרידי עיר מבוצרת ליד נחל עירון, שהסקר משייך לשבט השרדנה מגויי הים שמוצאם מסרדיניה.
האתר מזוהה עם חרושת הגויים משירת דבורה הנביאה.
הסקר מיועד להכלל ב-6 כרכים בעברית (לפי אזורי משנה), מהם פורסמו 5 כרכים, וכן 2 כרכים באנגלית.
באזור נחלת שבט מנשה נערכו לפני עבודה זו שני סקרים חלקיים ביותר: סקר ארץ-ישראל המערבית שנערך במערבה של ארץ ישראל על ידי הוריישו קיצ'נר וקלוד קונדר בשנים 1870 – 1880, וסקר ארכאולוגי שכונה "סקר חרום" 3 חודשים לאחר תום מלחמת ששת הימים.
בתיאור ההתפתחות היישובית של אתרי האזור, עושה הסקר שימוש במקורות היסטוריים ומקראיים.
יתרון גדול היה לעורכי סקר זה בעובדה כי רוב השטח אינו מיושב ונשמרו בו עתיקות מתקופות קודמות.
יעידו על כך הנתונים על מספר התושבים המובא ברבים מן האתרים.
אמנם הנתונים שעמדו לרשותם לא היו מעודכנים, אך גם הם מעידים על האוכלוסייה המועטה ביישובי האזור.
בנימין מזר מתאר בדברי ההקדמה את החידוש שבסקר זה.
מלבד החידושים בתחום המחקר הארכאולוגי, הסקר נערך לראשונה בהתאם ליחידות נוף ולא שטחים שהוגדרו בצורה מלאכותית, כמו למשל בסקר ישראל.
חידוש נוסף היה בהתייחסות לנתונים האקולוגיים, התופסים מקום חשוב במחקר המודרני, כמו: רישום מקורות המים, פירוט המסלע והקרקע, המתקנים החקלאיים, איסוף מבוקר של הקדרות וכן נתונים על טיבה של האוכלוסייה המקומית.
זרטל, עורך הסקר, כתב כי לדעתו סקר הר מנשה הוא הסקר הארכאולוגי הגדול בעולם כיום – מבחינת גודל השטח, משך הביצוע (30 שנה) וההתמקדות.
זרטל ייחס חשיבות מיוחדת לחקר נחלת שבט מנשה.
הוא ציין כי לפי המקרא החלה בתחום שבט זה ההתיישבות של שבטי ישראל בארץ כנען.
מחבל ארץ זה עברו שבטי ישראל לנחלת שבט אפרים והגיעו לנחלת שבט יהודה.
לדעתו האזור כולל את האתרים העתיקים ביותר של ההתנחלות הישראלית בארץ כנען.
ההחלטה לבחור את נחלת שבט מנשה לנושא הסקר נבעה מהסיבות הבאות:
שטח גדול מאוד שלא נסקר ולא היה ידוע קודם לכן - סיכוי לתגליות חשובות.
בשומרון ובבקעת הירדן נשתמרו אורחות חיים קדומים – בדואים, רועים, פלאחים, חקלאות מסורתית, שלא נשתנו הרבה במשך אלפי שנים.
מהם ניתן ללמוד על ימי קדם.
רוב המסורות בתנ"ך על ראשית עם ישראל קשורות בשומרון (הקשר עם ירושלים נוצר מאוחר יותר).
התנועה ממזרח למערב - מנהר הירדן לגב ההר.
טקס הגיבוש ויצירת העם בהר עיבל.
ההתנחלות והמאבק הראשון עם הכנענים.
הקרב בין ברק בן אבינועם לסיסרא ושירת דבורה.
מסורות שכם כפי שמובאות בספר שופטים ט'.
יציאת שבעת השבטים מנחלת מנשה – צפונה ודרומה, והתנועה לאורך דרך ההר המרכזית משכם לירושלים.
תיאור קורותיהם של אבות האומה, אברהם ויעקב אף הוא משולב בדרכי השומרון אם כי ללא אישוש מדעי עד כה.
בשומרון קיימות תצורות נוף מעניינות וייחודיות: בקעת נהר, הר, עמקים פנימיים וכו'.
במסגרת סקר הר מנשה, נסקרו מהקרקע, ברכב וברגל, ומהאוויר, 3,000 קמ"ר - כרבע משטחה של ארץ ישראל להוציא את שטחו של הנגב.
הסקר הארכאולוגי, ביסודו, הוא מיפוי של כל האתרים ההיסטוריים.
עורכי הסקר מודדים אותם, רושמים את הממצאים ומצלמים את עיקרם.
לבסוף, מנסים לתארך את תולדות האתר באמצעות איסוף מדוקדק של החרסים על פני השטח.
לעיתים, באתרי מפתח, עורכים גם חפירות.
לאחר המיפוי נאספים נתונים על גורמי הטבע: המסלע, הקרקע, המים, הטופוגרפיה, תנאי המעבר - התחבורה; וכן גורמי אנוש: חברה, שבט, דת, פולחן ולאום.
אחד מחידושי הסקר היא ההתייחסות לכל אתר ואתר לפי 24 אפיונים קבועים, ובהם:
שם האתר - בשפות עברית, ערבית ואנגלית - כולל תעתיק מדויק.
סיווג האתרים בהתאם ל-19 סוגים, בין השאר: תל, "תל מבוצר", "חורבה גדולה מעל 10 דונם", מתחם - שטח מבוצר ללא מבנים, רגמים - ערימות אבנים גדולות מעשי ידי אדם, אתר פרהיסטורי ומערה.
טופוגרפיה לפי הגדרות שונות, מ"שלוחה", "כיפה", "גיא" ו"אוכף" - תוואי נמוך בין שתי כיפות.
הקרקע - לפי 5 סוגים: רנדזינה, טרה רוסה, גרומוסולים, אדמת סחף וקרקע יער חומה.
חקלאות - הוגדרו 3 אפשרויות: אין, מטעים או גידולי שדה.
מים- מספר בורות המים, הנביעה הקרובה ביותר.
תעבורה - הדרך הקרובה ביותר לאתר.
וכן תיאור כללי של האתר, ממצאים מיוחדים ואזכורים היסטוריים.
הנתונים נקלטו במאגר נתונים ואיפשרו את ניתוח האפיונים.
גם זה אחד מהחידושים של הסקר.
סקירת הממצאים של הסקר לפי האתרים, כפי שתיעשה בהמשך, מצביעה על השימוש שנעשה בהתייחסות לכל אתר ואתר לפי 24 אפיונים שונים.
לאור האפיונים ניתן היה להגיע להערכות לגבי המועדים שבהם חלו התפתחויות של היישוב, הן מבחינת שטחי העיבוד והן מבחינת היקף האוכלוסיות שהתגוררו בהם.
אינדיקטור חשוב התגלה בסקירת מקורות המים של האתר: מרחקם ממקור טבעי ומספרם של בורות המים בו.
איתור ממצאי העיבוד החקלאי והשוואה לשיטות העיבוד הנוכחיות, שאמנם השתנו מאז, אך עדיין נשאר דמיון ביניהם.
המסקנה הסופית אליה הגיעו עורכי הסקר הייתה לגבי זיהוי אפשרי של האתר, זיהוי התואם מקורות מחקריים והיסטוריים.
הזיהוי שנמצא בעבר הושווה עם הזיהוי אליו הגיעו עורכי הסקר - לעיתים הוא אומת ולעיתים הוא נדחה.
לאור הסקר בוצעו סקרי משנה: על סוגי המטבעות שהתגלו בכל אזור, על הממצאים הפריהיסטוריים - כלי הצור, על סוגי המתקנים החקלאיים ועוד.
על פי החלטתו של זרטל תחומי הסקר חופפים את נחלות השבטים על סמך התיאור המקראי.
בחירה זו מתבססת על הערכה כי אלו יחידות גאומורפולוגיות.
החלוקה של ארץ ישראל ליחידות שבטיות היא קדומה וטבעית.
היא נמשכה גם בתקופות אחרות ויש לה הדים גם בימינו.
התחום המרכזי בנחלת שבט מנשה מוגדר במחקר כקער שכם ואותו סוקר חלק א'.
ב"קער שכם" נסקרו 282 אתרים ארכאולוגיים אשר סווגו ל-11 יחידות נוף.
בתחום הנסקר התגלו אתרים עירוניים בתקופה הרומית: ניאפוליס, סבסטיה, קיסרי והטופארכיה של נרבתא.
להלן יחידות נוף בקעת שכם:
עמק דותן ושוליו - נמשך בין חורבת יבלעם (ח'רבת בלעמה) מצפון ובין תל דותן (תל דות'אן) מדרום.
היישוב הגדול באזור הוא יעבד.
בצפון האזור נמצא הכפר הערבי ברקין, הנזכר כבר במכתבי עמרנה.
לרגלי הכפר, מצפון, עברה הדרך העתיקה שבין עמק דותן לבין עמק יזרעאל - זהו הסעיף הדרומי של דרך הים.
במרכז הכפר מצודה מתקופת ימי הביניים וכנסייה יוונית.
ביחידה זו מצוי גם האתר המקראי תל דותן שנחפר בין השנים 1954 - 1962 ונמצאו בו שרידים מתקופת הברונזה - תקופת ההתנחלות של שבטי ישראל.
בימי ממלכת ישראל הייתה דותן עיר מבוצרת.
על הגבעה מבנה גדול מתקופת ימי הביניים.
לרגלי התל באר מים עתיקה בשם "ביר אל חפירה", אולי הבור אליו הושלך יוסף.
מישורי קבאטיה - הכוללים את העיירה הערבית קבאטיה, אשר יסודותיה מתקופת ימי הביניים.
גבעות זאוויה - בהן מתחמים אחדים, כולל מתחם "אום אל-האוא", המוקף חומת אבני גוויל מתקופת הברונזה הקדומה, שהיה מתחם מרכזי באזור.
עמק סאנור - בו הכפר הערבי מסליה, אשר זוהה בעבר עם העיר "בתוליה" שבספר יהודית - בסקר לא נמצא בסיס לזיהוי.